সমগ্র খেলোয়াড়ী জীবনে একুশটি টেস্টে অংশগ্রহণ করেছেন নরেন তামানে। ১ জানুয়ারি, ১৯৫৫ তারিখে ঢাকায় স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৬০ তারিখে কলকাতায় একই দলের বিপক্ষে সর্বশেষ টেস্টে অংশ নেন তিনি।

রঞ্জী ট্রফি প্রতিযোগিতায় অংশ নেয়ার এক মৌসুম পর ১৯৫৪-৫৫ মৌসুমে ভারত দল প্রথমবারের মতো পাকিস্তান গমন করে। সুভাষ গুপ্তের লেগ স্পিন ও বিনু মানকড়ের ধীরগতিসম্পন্ন বামহাতি বোলিং সহজাত ভঙ্গীমায় গ্লাভস বন্দী করেছিলেন। সাত স্ট্যাম্পিংসহ ১৯টি ডিসমিসাল ঘটিয়ে ক্রীড়ামোদীদের কাছে বিস্ময়ের পাত্রে পরিণত হন। এছাড়াও, নিজস্ব দ্বিতীয় টেস্টে ৫৪ রানের অপরাজিত ইনিংস খেলেন। ১০.২২ গড়ে রান সংগ্রহ করেছিলেন। ঐ পর্যায়ের ক্রিকেটে তিনি কখনো ব্যাট হাতে দক্ষতার বহিঃপ্রকাশ ঘটাতে পারেননি। ভারতের পক্ষে দুই টেস্ট বাদে পরবর্তী ১৩ টেস্টে অংশগ্রহণ করেন। এরপর থেকেই দল নির্বাচকমণ্ডলী নানা জোশী ও বুধি কুন্দরনকে তাদের শ্রেয়তর ব্যাটিংশৈলীর কারণে প্রাধান্য দেয় ও তাকে দলে আসা-যাওয়ার পালনায় থাকতে হয়েছিল।

১৯৫৯ সালে হেডিংলি ও ওভাল টেস্টে দর্শকদের কাছে ব্যাপক বাহ্বা কুড়ান। এর এক বছর পর কানপুরে অস্ট্রেলিয়ার বিপক্ষে পুণরায় তাকে দলে নেয়া হয়। নবনির্মিত পিচে স্পিনের প্রত্যাশা করা হলেও তিনি মাত্র একটি ডিসমিসাল ঘটিয়েছিলেন। তবে, দ্বিতীয় ইনিংসে জসু প্যাটেলের বলে উদ্বোধনী ব্যাটসম্যান কলিন ম্যাকডোনাল্ডের স্ট্যাম্পিংটি খেলার উল্লেখযোগ্য দিক ছিল। স্বল্পসংখ্যক অস্ট্রেলীয় ব্যাটসম্যানদের অন্যতম হিসেবে তিনি জসু প্যাটেলের অফ স্পিন বোলিং আত্মবিশ্বাসের সাথে মোকাবেলা করতে পেরেছিলেন। প্যাটেল ১৪ উইকেট নিয়ে ঐ টেস্টে স্বাগতিক দলকে ১১৯ রানে জয় এনে দেন। এরপর ১৯৬০-৬১ মৌসুমে পাকিস্তানের বিপক্ষে আর মাত্র দুই টেস্টে অংশগ্রহণের সুযোগ লাভ করেছিলেন নরেন তামানে। আন্তর্জাতিক ক্রিকেট থেকে প্রত্যাখ্যাত হবার পর আরও তিন মৌসুম ঘরোয়া ক্রিকেটে খেলেন।

প্রথম-শ্রেণীর ক্রিকেট
অবসর
মূল্যায়ন
আন্তর্জাতিক ক্রিকেট